Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 63/10)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„TERRE ALFIERI“

PDO-IT-A1241-AM02

Dátum oznámenia: 24. 11. 2020

OPIS A DÔVODY SCHVÁLENEJ ZMENY

1. Označenie a vína – tradičné pojmy

a) V Taliansku je „kontrolované a zaručené označenie pôvodu“ (DOCG) vyhradené pre vína, ktoré majú „kontrolované označenie pôvodu“ (DOC) už aspoň sedem rokov, ako sa uvádza v platných právnych predpisoch. Tieto vína sa považujú za mimoriadne hodnotné na základe kvalitatívnych vlastností, ktoré sú im vlastné (v porovnaní s priemernými vlastnosťami podobných vín, a to v dôsledku vplyvu tradičných prírodných, ľudských a historických faktorov), ako aj dobrej obchodnej povesti, ktorú získali. Preto teraz, 11 rokov po udelení chráneného označenia, vína s CHOP „Terre Alfieri“ možno označovať tradičným talianskym pojmom „Denominazione di origine controllata e garantita“ (DOCG) predstavujúcim dobrú povesť a uznanie, ktoré vína získali na vnútroštátnej aj medzinárodnej úrovni. Táto zmena sa týka bodu 1.3 písm. a) jednotného dokumentu (Ďalšie informácie – Tradičné pojmy) a aktualizujú sa ňou články špecifikácie výrobku, ktoré obsahujú pojem „kontrolované označenie pôvodu“, pričom sa tento pojem nahrádza výrazom „kontrolované a zaručené označenie pôvodu“.

b) Pojmy „Superiore“ a „Riserva“ možno odteraz používať v súvislosti s existujúcimi druhmi výrobku z kategórie 1 (víno). Zmenou klímy, v dôsledku ktorej sú letá dlhšie a teploty vyššie, získava hrozno vyššiu koncentráciu cukru a väčší potenciálny obsah alkoholu, čo znamená, že výsledné vína sú vhodnejšie na vyzrievanie. Účelom tejto zmeny teda bolo poukázať na výrobu vín s vyšším obsahom alkoholu a vín, ktoré tradične prechádzajú vyzrievaním, s cieľom viac zohľadniť skutočný profil vyrábaných vín s CHOP „Terre Alfieri“, a to tým, že sa rozšíri škála výrobkov a na trhu sa objaví viac možností. Tieto zmeny sa týkajú bodu 1.3 písm. b) jednotného dokumentu (Ďalšie informácie – Tradičné pojmy) a článkov 1 až 6 špecifikácie výrobku.

2. Opis vína (vín)

a) Boli doplnené opisy druhov „Terre Alfieri“ Arneis Superiore, „Terre Alfieri“ Nebbiolo Superiore a „Terre Alfieri“ Nebbiolo Riserva vrátane vín označených výrazom vigna, po ktorom nasleduje názov miesta alebo vinohradu. Cieľom doplnenia týchto druhov je rozlíšiť vína vyrobené pod týmto CHOP, ktoré majú kvalitnejšie analytické parametre (napríklad vyšší obsah alkoholu a/alebo extraktu), ako aj zjavnú dispozíciu na vyzrievanie, a to najmä červené vína, v prípade ktorých môžu byť prítomné nielen kvality použitého hrozna, ale aj arómy získané z drevených sudov.

b) Pre všetky druhy bola stanovená minimálna kyslosť pri spotrebe na úrovni 4,5 gramu na liter namiesto 5 gramov na liter. Dôvody: Zmena klímy viedla k skorému dozrievaniu a fyziologickému znižovaniu celkovej kyslosti hrozna. Na základe pozorovaní počas výroby vín s CHOP sa preto uznalo za vhodné, aby bol tento parameter aktualizovaný na minimálnu hodnotu 4,5 gramu na liter pre všetky druhy. Tieto zmeny sa týkajú bodu 4 jednotného dokumentu [Opis vína (vín)] a článku 6 špecifikácie výrobku.

3. Maximálne výnosy

Boli špecifikované maximálne výnosy pre nové druhy, „Terre Alfieri“ Arneis Superiore a „Terre Alfieri“ Nebbiolo Superiore a Riserva.

Maximálne hektárové výnosy stanovené pre druhy s označením Superiore sú o tonu nižšie než výnosy stanovené pre základné druhy, a to kvôli úsiliu o vyššiu kvalitu vyrábaných vín, pre ktoré bude charakteristický vyšší obsah alkoholu a extraktu.

Táto zmena sa týka bodu 5b jednotného dokumentu (Maximálne výnosy) a článku 4 špecifikácie výrobku.

4. Pravidlá týkajúce sa výroby vína

Vzhľadom na pokračujúcu zmenu klímy a pozorovania vo vinohradoch, ktoré sa týkali prirodzeného obsahu alkoholu (v obj. %) v hrozne určenom na výrobu druhu vína „Terre Alfieri“ Arneis, sa pre tento druh zvýšil prirodzený obsah alkoholu (v obj. %). Považovalo sa za nevyhnutné aktualizovať tento analytický parameter z 11,00 obj. % na 11,50 obj. %.

Táto zmena sa týka článku 4 špecifikácie výrobku.

5. Pravidlá týkajúce sa výroby vína

a) V prípade základného druhu „Terre Alfieri“ Arneis bolo odstránené pravidlo, že vína nemožno uviesť na trh skôr ako štyri mesiace od 1. novembra toho roka, v ktorom sa zberá hrozno, pretože to výrobcovia považujú za obchodnú nevýhodu.

b) Pre nové kategórie boli stanovené minimálne povinné doby zrenia: 6 mesiacov v prípade vína „Terre Alfieri“ Arneis Superiore, 12 mesiacov pre „Terre Alfieri“ Nebbiolo Superiore, pričom počas šiestich z nich musí víno zrieť v drevených sudoch, a aspoň 24 mesiacov pre „Terre Alfieri“ Nebbiolo Riserva, pričom najmenej 12 mesiacov musí víno zrieť v drevených sudoch. Pre tieto druhy bolo takisto špecifikované, že sa vyzrievanie začína od 1. novembra toho roka, v ktorom sa zberá hrozno. Tieto zmeny sa týkajú článku 5 špecifikácie výrobku.

6. Vinohradnícka oblasť – redakčné zmeny

Na dosiahnutie lepšej zrozumiteľnosti sa považovalo za potrebné zahrnúť do jednotného dokumentu presné vymedzenie vinohradníckej oblasti, ako je opísané v špecifikácii výrobku (Vinohradnícka oblasť). Ide o redakčnú zmenu, ktorou sa nemení vymedzenie vinohradníckej oblasti.

Táto zmena sa týka bodu 6 jednotného dokumentu (Vymedzená zemepisná oblasť).

7. Ďalšie podmienky – redakčné zmeny

Výnimky z požiadavky, že výroba a fľašovanie sa musia uskutočniť vo vymedzenej zemepisnej oblasti, boli pridané do bodu „Ďalšie základné podmienky“ v jednotnom dokumente. Tieto podmienky sa v špecifikácii výrobku uvádzajú už od uznania „Terre Alfieri“ ako CHOP (v roku 2009), no v dôsledku chyby neboli zahrnuté do jednotného dokumentu. Preto ide o redakčnú zmenu.

Táto zmena sa týka bodu 9 jednotného dokumentu (Ďalšie základné podmienky), netýka sa však špecifikácie výrobku.

8. Ďalšie redakčné zmeny

Z článku 6 špecifikácie výrobku sa vypúšťa táto veta, pretože už nie je v súlade s platnými právnymi predpismi: „Ministerstvo poľnohospodárskej, potravinárskej a lesníckej politiky môže svojím dekrétom zmeniť limity celkovej kyslosti a bezcukorného extraktu.“

— V špecifikácii výrobku boli aktualizované niektoré odkazy na právne predpisy.

— Bod jednotného dokumentu „Ďalšie informácie – Kontaktné údaje“ bol aktualizovaný v súvislosti s bodmi 1.2.1, 1.2.2, 1.2.3 a 1.2.5.

JEDNOTNÝ DOKUMENT

1. Názov výrobku

„Terre Alfieri“

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

„Terre Alfieri“ Arneis

Farba: slamovožltá rôznej intenzity, príležitostne so zlatými odleskami.

Aróma: delikátna, aromatická a niekedy kvetinová.

Chuť: úplne suchá s príjemným nádychom horkosti.

Minimálny celkový obsah alkoholu (v obj. %): 12,00 %, takisto v prípade vín označených výrazom vigna, po ktorom nasleduje názov miesta alebo vinohradu.

Minimálny bezcukorný extrakt: 16,0 gramu na liter, takisto v prípade vín označených výrazom vigna, po ktorom nasleduje názov miesta alebo vinohradu.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Terre Alfieri“ Arneis Superiore

„Terre Alfieri“ Arneis Superiore vrátane vín označených výrazom vigna, po ktorom nasleduje názov miesta alebo vinohradu

Farba: slamovožltá rôznej intenzity, príležitostne so zlatými odleskami.

Aróma: delikátna, aromatická a niekedy kvetinová.

Chuť: úplne suchá s príjemným nádychom horkosti.

Minimálny celkový obsah alkoholu (v obj. %): 12,50 %, takisto v prípade vín označených výrazom vigna, po ktorom nasleduje názov miesta alebo vinohradu.

Minimálna celková kyslosť: 4,5 gramu na liter.

Minimálny bezcukorný extrakt: 17,0 gramu na liter.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Terre Alfieri“ Nebbiolo

Farba: rubínová, zrením prechádza do granátovej.

Aróma: osobitá, delikátna, niekedy s náznakmi fialky.

Chuť: úplne suchá, plná, harmonická.

Minimálny celkový obsah alkoholu (v obj. %): 13,00 %, takisto v prípade vín označených výrazom vigna, po ktorom nasleduje názov miesta alebo vinohradu.

Minimálna celková kyslosť: 4,5 gramu na liter.

Minimálny bezcukorný extrakt: 22,0 gramu na liter, 23 gramov na liter v prípade vín označených výrazom vigna, po ktorom nasleduje názov miesta alebo vinohradu

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Terre Alfieri“ Nebbiolo Superiore

„Terre Alfieri“ Nebbiolo Superiore vrátane vín označených výrazom vigna, po ktorom nasleduje názov miesta alebo vinohradu

Farba: rubínová, zrením prechádza do granátovej.

Aróma: osobitá, delikátna, niekedy s náznakmi fialky.

Chuť: úplne suchá, plná, harmonická.

Minimálny celkový obsah alkoholu (v obj. %): 13,50 %, takisto v prípade vín označených výrazom vigna, po ktorom nasleduje názov miesta alebo vinohradu.

Minimálna celková kyslosť: 4,5 gramu na liter.

Minimálny bezcukorný extrakt: 23,0 gramu na liter.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Terre Alfieri“ Nebbiolo Riserva

Farba: rubínová, zrením prechádza do granátovej.

Aróma: osobitá, delikátna, niekedy s náznakmi fialky.

Chuť: úplne suchá, plná, harmonická.

Minimálny celkový obsah alkoholu (v obj. %): 13,50 %, takisto v prípade vín označených výrazom vigna, po ktorom nasleduje názov miesta alebo vinohradu.

Minimálna celková kyslosť: 4,5 gramu na liter.

Minimálny bezcukorný extrakt: 23,0 gramu na liter.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

5. Vinárske výrobné postupy

a) Osobitné enologické postupy

ŽIADNE

b) Maximálne výnosy

„Terre Alfieri“ Arneis

10 000 kilogramov hrozna na hektár

„Terre Alfieri“ Arneis Superiore vrátane vín označených výrazom vigna , po ktorom nasleduje názov miesta alebo vinohradu

9 000 kilogramov hrozna na hektár

„Terre Alfieri“ Nebbiolo vrátane označenia Riserva

8 500 kilogramov hrozna na hektár

„Terre Alfieri“ Nebbiolo Superiore a „Terre Alfieri“ Nebbiolo Riserva vrátane vín označených výrazom vigna, po ktorom nasleduje názov miesta alebo vinohradu

7 500 kilogramov hrozna na hektár

6. Vymedzená zemepisná oblasť

Vinohradnícka oblasť vhodná na výrobu vín s DOCG „Terre Alfieri“ zahŕňa celé územie obcí Antignano, Celle Enomondo, Cisterna d’Asti, Revigliasco, San Damiano, San Martino Alfieri a Tigliole v provincii Asti, ako aj časť obcí Castellinaldo, Govone, Magliano Alfieri a Priocca v provincii Cuneo, pričom sa vymedzuje takto:

Hranica vychádza z priesečníka hranice medzi provinciami Asti a Cuneo medzi obcami San Damiano, Govone a Priocca v lokalite Bricco Genepreto v obci Govone a sleduje cestu vedúcu do lokality Montebertola juhovýchodne až po križovatku s miestnou cestou Craviano, pričom túto cestu kopíruje smerom na východ až po cintorín v obci Govone. Pokračuje smerom na juhovýchod po provinčnej ceste vedúcej z obce Govone do obce Priocca, míňa San Pietro di Govone a vedie po ceste na juho-juhovýchod až po križovatku s provinčnou cestou č. 2 (predtým č. 231) na území obce Priocca. Po ceste č. 2 pokračuje smerom na juh po križovatku s ulicou Via Pirio, až kým sa nespojí v smere na juhovýchod v mieste Madonnina, odkiaľ vedie na provinčnú cestu Priocca/Magliano Alfieri. Po tejto ceste pokračuje až do lokality San Bernardo v Magliano Alfieri a ďalej vedie na juhovýchod po provinčnej ceste Castellinaldo/Priocca/Magliano smerom do lokality San Michele v obci Castellinaldo. Na križovatke s obecnou cestou Leschea pokračuje smerom na juhovýchod po ceste k obecnému cintorínu a vedie až po lokalitu Santa Maria neďaleko kostola (vrstevnica vo výške 196 m) v obci Magliano Alfieri. Ďalej pokračuje na juhovýchod po ulici Via Moisa, ktorú kopíruje smerom na juh po dedinu Borgata San Pietro (vrstevnica vo výške 214 m) a vedie až do lokality San Carlo della Serra. Následne pokračuje po hranicu s obcou Castagnito. Túto hranicu sleduje na východe až po križovatku hlavného vnútroštátneho ťahu č. 231 Asti/Alba a pokračuje po tejto ceste na severozápad smerom k Asti, až kým nepretne rieku Tanaro na území obce Govone. Ďalej vedie popri rieke na sever až po hranicu medzi provinciami Asti a Cuneo medzi územiami obcí Govone a San Martino Alfieri.

7. Hlavné muštové odrody

Arneis B

Nebbiolo N

8. Opis súvislostí

„Terre Alfieri“ DOC

Názov „Terre Alfieri“ sa vzťahuje na oblasť pod viničom (kopcovej komunity) Comunità Collinare Colline Alfieri a združenia obcí známeho ako „Roero fra Tanaro e Castelli“. Dotknutá vinohradnícka oblasť predstavuje veľký prínos pre vidiecku tradíciu a kultúru v provincii Asti: tradičné vinohradníctvo, ktoré sa zachováva až dodnes a na trhu si získalo veľmi dobrú povesť.

Vďaka urputnej vytrvalosti miestni vinohradníci zachránili odrodu Arneis pred vymiznutím a pokračovali v pestovaní odrody Nebbiolo, pričom novým generáciám odovzdali kus miestnej histórie.

9. Ďalšie základné podmienky (balenie, označovanie, iné požiadavky)

Výnimka týkajúca sa výroby vo vymedzenej zemepisnej oblasti

Právny rámec:

právne predpisy EÚ

Druh ďalšej podmienky:

výnimka týkajúca sa výroby vo vymedzenej zemepisnej oblasti

Opis podmienky:

Vinárske výrobné postupy používané vo výrobe vín s DOCG „Terre Alfieri“ sa musia vykonávať vo vinohradníckej oblasti. Tieto činnosti možno vykonávať aj v rámci administratívneho územia provincií Asti a Cuneo, do ktorého patrí vinohradnícka oblasť.

Balenie vo vymedzenej oblasti

Právny rámec:

vnútroštátne právne predpisy

Druh ďalšej podmienky:

balenie vo vymedzenej zemepisnej oblasti

Opis podmienky:

Fľašovanie vín s DOCG „Terre Alfieri“ sa musí vykonávať v rámci vinohradníckej oblasti.

V súlade s článkom 4 ods. 2 delegovaného nariadenia Komisie 2019/33 sa fľašovanie alebo balenie musí uskutočniť v uvedenej vymedzenej zemepisnej oblasti s cieľom zabezpečiť kvalitu, zaručiť pôvod a zabezpečiť efektívnosť kontrol. Osobité vlastnosti a kvality, ktoré vína s CHOP „Terre Alfieri“ získavajú zo svojej oblasti pôvodu, sú lepšie chránené vtedy, keď sa víno fľašuje vo vymedzenej oblasti, pretože výrobcovia v tejto oblasti sú zodpovední za uplatňovanie a presadzovanie všetkých technických pravidiel týkajúcich sa prepravy a fľašovania a takisto majú potrebné odborné zručnosti. Preto je systém kontrol prevádzkovateľov zo strany príslušných orgánov vo všetkých fázach výroby (najmä vo fáze fľašovania) efektívnejší vo vymedzenej oblasti, ako je oblasť CHOP „Terre Alfieri“. Táto požiadavka je prínosná pre prevádzkovateľov, ktorí sú si vedomí rizík a nesú zodpovednosť za zachovanie kvality označenia, aby mohli spotrebiteľov uistiť o pôvode a kvalite vín, ako aj o ich súlade so špecifikáciou výrobku, čo má pozitívny vplyv na imidž a dobrú povesť označenia.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) Ú. v. EÚ L 9, 11.1.2019, s. 2.